…Мунса ҡөҙрәтеме, көйләнешме, әммә иртән мускулдар ауыртыуы һиҙелмәне. Хатта, Ирәмәлгә тағы менәйекме, тип шаяртып та алдыҡ. Етәксебеҙ урынлы ғына итеп 5 йәшендә тауҙы артылған улы тураһында һөйләне: икенсе көн әсәһе: «Улым, бөгөн тағы тауға менәбеҙме?» — тип һорағас, малай уға аптырап ҡарап: «Әллә иҫәр инде». — тип ҡуя. Ғәмәлдә иһә, запаста тағы берәй көн булһа, биллаһи, ҡабат тауға менергә теләүселәр табылыр ине.